מאיר דוד לוונשטיין

מאיר דוד לוונשטיין (1 ביוני 1904 – 15 באוגוסט 1995) היה חבר הכנסת מטעם אגודת ישראל. מחותמי מגילת העצמאות.

ביוגרפיה 
לוונשטיין היה בנו של הרב טוביה לוונשטיין, רבה של ציריך. הוא למד בבית-הספר למסחר בציריך ובבית-המדרש לרבנים על-שם הרב י"צ דינר באמסטרדם. היה יושב ראש צעירי אגודת ישראל באירופה. בשנת 1934 עלה לארץ ישראל והיה פעיל באגודת ישראל.

הוא צורף למועצת העם כנציג אגודת ישראל והיה מחותמי מגילת העצמאות. לאחר הקמת מועצת המדינה הזמנית היה חבר גם בה, ובמסגרת זאת היה חבר בוועדה לגיבוש חוקה זמנית בספטמבר 1948.

הוא נבחר לכנסת הראשונה ברשימת החזית הדתית המאוחדת. היה ממתנגדיו של הרב לוין ובסוף שנת 1950 חבר לאליהו כי טוב בדרישה לכינוס ועידה ארצית של אגודת ישראל נגד ההתנהלות של הנהגת אגודת ישראל, בין השאר בטענות על בזבוז כספים על עיתון המודיע. המהלך לא צלח, ולוינשטיין וחבריו הורחקו מהמפלגה.

הקים את לשכת המסחר שווייץ - ישראל. לאחר שפרש מהחיים הפוליטיים עסק בייבוא מכונות אריגה.

חיים אישיים 
נולדו לו שישה ילדים. אחד מהם, , בוגר ישיבת פוניבז', שירת בנח"ל המוצנח. הוא נהרג בקרב המיתלה בשנת 1956 ונקבר בבית הקברות זיכרון מאיר, עם מצבה צה"לית, קרוב לקברו של החזון איש. מאוחר יותר נקברו לצדו אמו ואביו, ר' מאיר דוד.

נכדיו הם הרב שלמה לוונשטיין ואברהם ישעיהו לוונשטיין, הנשוי לבמאית, המפיקה והיוצרת יעל לוונשטיין.

קישורים חיצוניים
 
 עדות נכדו שלמה במגזין תל אביב

הערות שוליים

ישראלים ילידי דנמרק
אנשי העלייה החמישית
חברי כנסת מטעם חזית דתית מאוחדת
חברי כנסת מטעם אגודת ישראל
חברי מועצת המדינה הזמנית מטעם אגודת ישראל
חותמי מגילת העצמאות
אבות שכולים: חללי צה"ל
אישים הקבורים בבית הקברות שומרי שבת
ישראלים שנולדו ב-1904
ישראלים שנפטרו ב-1995